**A természet és az ember**

**A Derekegyházi Horgásztavak és Pihenőpark és a DaDalia Galeria Fotóköre**

**MAFOSZ védnökséggel fotópályázatot hirdet**

**„A természet és az ember.”**

 **címmel.**

 **Részvétel**

E nyilvános pályázaton bárki részt vehet, hivatásos és amatőr fotósok foglalkozástól, életkortól, bel- és külföldi lakóhelytől függetlenül, kivételt képeznek a zsűri tagjai.
 Kategóriánként legfeljebb négy (4) önálló fotó küldhető be, tehát egy pályázó maximum 4-4 fotóval nevezhet. Sorozatokkal nem lehet részt venni a pályázaton.

A pályázó garantálja, hogy a beküldött fotók felett teljes mértékű szerzői és személyiségi jogokkal rendelkezik. Felmerülő kétségek esetén ezt igazolni is képes. Ebből eredő esetleges vitákban a kiírók és szervezők nem érintettek, felelősséget nem vállalnak, a viták teljes következményeit a pályázó viseli.

A nevezéssel a pályázó elfogadja a kiírás feltételeit.

A pályázó a fotók beküldésével hozzájárul, hogy a pályázat és a kiállítás népszerűsítése érdekében a beküldött fotókat a szervező, térítés nélkül felhasználhassa a szerző nevének feltüntetésével (katalógus, sajtó, plakát, meghívó). Továbbá a kiállításra zsűrizett fotók a Derekegyházi Horgásztavak és Pihenőpark valamint a DaDalia Galeria digitális archívumába kerülnek, ott az esemény leírásával és az alkotók megnevezésével együtt hosszabb ideig megtekinthetők lesznek. A fotók ettől eltérő célokra való felhasználása csak az alkotóval kötendő külön szerződés alapján történhet.

 A pályázó tudomásul veszi, hogy a kiírásnak nem megfelelő fotók kizárásra kerülnek.

 A pályázó elismeri, hogy a zsűri döntése végleges és nem vitatható.

**Kategóriák:**

1. **kategória.**
 **A természet és az ember** a Derekegyházi horgásztavaknál.

E kategóriába a Derekegyházi Horgásztavak és Pihenőparkban valamint a közvetlen környékén készített fotókkal lehet részt venni.
A képek alkotói mutassák be az itteni természeti adottságokat (tavak, erdők, bennük élő állatok) vagy az ember és természet kapcsolatát, az aktív pihenéstől, a horgászaton át az itt végzett munkáig. Az „A” kategória képeinek feltöltésénél a feltöltő oldal kérni fogja a fotók készítésének idejét és helyét.

1. **Kategória.**
**A természet és az ember**. Kötetlen természetfotók**.**

E kategóriába bármilyen témájú természetfotókkal vagy a természet és az ember kapcsolatát bemutató képekkel lehet nevezni.

**Nevezés és feltöltés**

A DaDalia Galeria pályázati oldalán ( <http://dadaliagaleria.hu/race>) történő regisztrációt követően a nevezési adatok kitöltése után érhető el a feltöltési oldal.
 A régebben regisztrált pályázóink felhasználó nevükkel és jelszavukkal léphetnek be.

Az oldalra az eredeti fotó kisméretű nézőképét kérjük feltölteni. A következő paraméterekkel:

* a kép hosszabbik oldala maximum 2000 pixel lehet, de 800 pixelnél kisebb ne legyen.
* a fájlok mérete maximum 1 Mb.
* Feltöltésnél a fotó fájlneve bármi lehet, mert a rendszer átnevezi a fájlokat.
* A képeken végzett digitális manipulációk nem megengedettek. Bizonyos javítások viszont elvégezhetők, így a korrekció állhat a teljes képre vonatkozóan: a vágás (crop), a szintek (levels), gradációs görbék (curves), színegyensúly (color balance), színezet/telítettség (hue/saturation) és fényerő/kontraszt (brightness/contrast) beállításából.
 Összhatásban azonban természetesnek kell maradniuk.
 Megengedett az eredeti kép készítése közben keletkezett technikai hibák eltávolítása: karc, a fényérzékelőre tapadt por nyomai. Azonban a kép egyes részeinek módosítása, eltávolítása, beillesztése illetve retusálása nem megengedett!
* A feltöltési határidő lejárta előtt, a pályázó bármikor beléphet feltöltési oldalára, a regisztrált felhasználó nevével és jelszavával és itt törölheti, cserélheti a képeit, a kép címét megváltoztathatja vagy figyelemmel kísérheti nevezésének adatait.
* A határidő lejárta után a pályázati oldalán semmi változtatást nem tud alkalmazni.

A pályázónak rendelkezni kell az eredeti fotó 3600 px. hosszabbik oldalméretű és 300 dpi felbontású változatával, mert zsűrizés után a szervezők a pályázaton díjazott, valamint a kiállításra válogatott képek ekkora felbontású változatát nyomtatásra bekérik a pályázóktól.

**A pályázat nevezési díja**

Feltöltés egy kategóriába : 2000 Ft. vagy 7 €.

 Feltöltés mindkét kategóriába: 3000 Ft. vagy 10 €.

 A nevezési díjat átutalással lehet fizetni a

 DaDalia Galéria Fotóköre 10402836-50526787-88561006 sz K&H. számlára

 Vagy Euró fizetés esetén info@dadaliagaleria.hu PayPal számlára.

Az utalásnál mindenképpen kérjük feltüntetni a Pályázó teljes nevét és azt, hogy: „Természet és ember”.

**A zsűri tagjai:** Eifert János AFIAP, ESFIAP fotóművész ( Budapest)

Törköly József AFIAP, E-MAFOSZ fotóművész ( Szeged)

 Nagy István E-MAFOSZ/g fotóművész (Szentes)

**Díjazás**

**A. kategória** Oklevél kíséretében

* I. helyezés. 20 ezer Ft. és a pályázat emlékplakettje.
* II. és III. helyezés. 10 -10 ezer Ft. és a pályázat emlékplakettje.

**B. kategória** Oklevél kíséretében

* I. helyezés. 15 ezer Ft. és a pályázat emlékplakettje.
* II. helyezés. 10 ezer Ft. és a pályázat emlékplakettje.
* III helyezés. 5 ezer Ft. és a pályázat emlékplakettje.

**A legeredményesebb alkotói díj** . Oklevél kíséretében

10 ezer Ft. és MAFOSZ plakett.

**Regisztrálás, nevezés, , fotók feltöltése a DaDalia Galeria pályázati oldalán.**
 ( <http://dadaliagaleria.hu/race> )

 **Pályázati naptár**

**Beküldési határidő : 2016. május. 25.**

 A DaDalia Galeria pályázati oldala 2016. május. 25-én 24:00 óráig fogad képfeltöltést.

**Zsűrizés : 2016. május 27 -31** között.

A zsűri által díjazott és a kiállításra válogatott fotók jegyzéke a DaDalia Galeria pályázati oldalán megtekinthető lesz június 5-től.

 E képek alkotóitól ekkor kérik a szervezők a nyomtatáshoz szükséges

 nagy felbontású fájlok feltöltését.

**Hivatalos eredményhirdetés, díjátadó, kiállítás-megnyitó : 2016 jún. 18.**

 Információk a DaDalia Galeria [ [http:/dadaliagaleria.hu](http://dadaliagaleria.hu/) ]oldalon.

 Érdeklődni a dadalia@vipmail.hu  vagy az info@dadaliagaleria.hu mail címen

 vagy a +36 70 324 4337 telefonszámon